Document ID: /roh_data/filtered/fineweb-2-filterrobots_roh.jsonl.gz/6057

- Segund titel svizzer ad Indian Wells: Martina Hingis ha gudagnà il dubel
- 90. titel per Federer sin la tura ATP
- Da nov è èl il numer 6 dal mund
Roger Federer ha gudagnà per la tschintgavla giada il turnier dad ATP-1000 ad Indian Wells en ils Stadis Unids. Il Basilais ha decis il final svizzer cunter Stan Wawrinka cun 6:4, 7:5.
Uschia è Federer il giugader il pli vegl ch'ha gudagnà in turnier. Fin uss era quai l'American André Agassi.
I sa tracta da la 25avla victoria sin il segunc aut stgalim (suenter ils turniers da Grand Slam) ed il 90avel titel da sia carriera. Fin uss han Federer e Wawrinka be giugà ina giada in encunter l'auter en in final d'in Masters. Il 2014 a Monte Carlo aveva anc Stan Wawrinka gudagnà.
Grazia a sia victoria ad Indian Wells è Federer a partir da quest'emna il nov numer 6 dal mund. Wawrinka però resta il numer 3 dal mund.
RR novitads 06:00